joelniklaus/EU_Wikipedias huggingface dataset:
Sazdice

Sazdice sú obec na Slovensku v okrese Levice. Najvýznamnejšou pamiatkou obce je kostol sv. Mikuláša z prvej polovice 14. storočia.

Polohopis 
Obec leží 13 km západne od Šiah, v údolí rieky Búr.

Dejiny 
Meno obce sa objavilo v dokumentoch najprv v roku 1261 v tvare Terra Zazd; obec dostali synovia Mártonho, István a Myke, ako dar za hrdinské činy. Ich brat Chepanus zahynul v bitke.

Kultúra a zaujímavosti

Pamiatky 
 Rímskokatolícky kostol sv. Mikuláša, jednoloďová ranogotická stavba s pravouhlým ukončením presbytéria a malou strešnou vežou z obdobia okolo roku 1330. Nachádza sa na vyvýšenej polohe, na okraji obce. V 70. rokoch 14. storočia bola svätyňa kostola doplnená o veľmi kvalitnú freskovú výmaľbu talianskeho pôvodu. Jej autor, taliansky majster, bol už oboznámený so štýlom nastupujúcej renesancie. Nástenné maľby však neboli z neznámych príčin ukončené, o čom svedčí aj skica narodenia Pána na južnej stene lode. Nástenné maľby vyobrazujú apoštolov a stigmatizáciu sv. Františka. V neskoršom období boli zatreté a znovu objavená až v roku 1898. Z gotického obdobia sa dochovali okná s kamennými osteniami, gotické pastofórium a južný profilovaný portál. Kostol prešiel barokovou úpravou okolo roku 1700. Barokový oltár sa však nezachoval; sochy  sv. Petra a sv. Pavla, ktoré boli jeho súčasťou, ukradli v roku 1993. V rokoch 2000 – 2007 boli fresky reštaurované.
 Evanjelický kostol, jednoloďová neoklasicistická stavba s polygonálnym ukončením presbytéria a vežou tvoriacou súčasť jej hmoty z rokov 1885 – 1886. Interiér je zaklenutý korýtkovou klenbou s fabiónom. Oltár je neoklasicistický z doby vzniku kostola, jeho autorom je J. Hegedűs z Košíc. Z tohto obdobia pochádza aj kazateľnica a organ. Fasáda kostola je členená lizénami, veža je ukončená ihlancovou helmicou.

Kultúra 
Obec má bohatú kultúrnu minulosť a súčasnosť. V minulosti tu sídlil aj ženský a mužský spevácky zbor, v súčasnosti sú aktívni Sazdickí citaristi, známi aj v zahraničí. Dobrovoľný hasičský zbor už dlhé roky úspešne reprezentuje obec na okresných športových podujatiach.

Referencie

Externé odkazy 
 Apsida.sk – profil gotického kostola

 
Obce okresu Levice
Starý Tekov

Starý Tekov (; ) je obec na Slovensku v okrese Levice. Na mieste cintorína, ktorý sa nachádza v centre obce, bol Tekovský hrad, o ktorom je prvá písomná zmienka z roku 1075.

Dejiny 
Výhodná poloha spôsobila, že obec bola osídlená už v neolite. V obci bolo objavené sídlisko a pohrebisko z veľkomoravskej doby. Významná obec s mýtom sa prvýkrát spomína v r. 1075. Vďaka ideálnej polohe sa stal pôvodný zemný hrad čoskoro župným sídlom. Za vlády Dionýza táboril pri hrade Tekov kráľ Štefan. Koncom 13. stor. bol pánom hradu Matúš Čák Trenčiansky. Kráľ Karol Róbert pripojil v r. 1321 hrad Tekov k Leviciam.

Kultúra a zaujímavosti

Pamiatky 
 Rímskokatolícky kostol Nanebovzatia Panny Márie, jednoloďová pôvodne predrománska stavba s polygonálne ukončeným presbytériom a predstavenou vežou z prvej polovice 11. storočia. Nachádza sa uprostred dediny v opevnenom areáli. Z pôvodnej stavby sa dochoval severný múr lode. V nasledujúcich storočiach bol kostol upravovaný a rozširovaný, románsky na prelome 11. a 12. storočia, goticky na prelome 14. a 15. storočia, pozdnegoticky okolo roku 1536, kedy vzniklo súčasné presbytérium s dochovanými oknami s kružbami a nakoniec barokovo v období 1698-1717, kedy bola pristavaná veža a bol znovu zaklenutý valenou klenbou s výsečami. V areáli kostola sa nachádza brána s dvoma kaplnkami z roku 1733, ktoré slúžili aj ako bašty. V roku 2011 sa v kostole uskutočnil archeologický výskum, ktorý odkryl najstaršie murivo predrománskej stavby.

Kultúra 
 Každý rok sa v obci Starý Tekov konajú Tekovské folklórne slávnosti - Tekov tancuje a spieva.

 Od roku 2006 sa v tejto obci taktiež uskutočňuje pripomienka bojov z obdobia druhej svetovej vojny. Rekonštrukcia historických bojov na Hrone, označovaná aj ako Boje na Hrone 1945 je najväčším podujatím svojho druhu na Slovensku. Rekonštrukcie bojov sa účastnia skupiny dobovo vystrojených príslušníkov klubov vojnovej histórie zo Slovenska a okolitých krajín.

Pamätníky 
 Pamätník Štefana Senčíka
 Pamätník Jána Palárika
 Pamätník bojov pri Starom Tekove

Doprava 
Medzi obcami Starý Tekov a Nový Tekov je cez rieku Hron od roku 2015 otvorený nový most, ktorý nadobro nahradil pôvodný drevený most, strhnutý veľkou vodou ešte začiatkom 19. storočia. V medziobdobí bolo možné prepraviť sa medzi obcami prievozom, často využívaním miestnym obyvateľstvom.

Referencie

Iné projekty

Externé odkazy 
 Oficiálna stránka obce
 Apsida.sk– profil predrománskeho kostola

 
Obce okresu Levice
Zalaba

Zalaba je obec na Slovensku v okrese Levice.

Kultúra a zaujímavosti

Pamiatky 
 Reformovaný kostol, jednoloďová klasicistická stavba s pravouhle ukončeným presbytériom a predstavanou vežou z roku 1789. Interiér je plochostropý. Veža kostola z roku 1845 je členená pilastrami a kordónovými rímsami, korunná rímsa je s terčíkom. Ukončená je zvonovitou strechou s laternou. Čiastočnou obnovou prešiel v roku 2011.

Referencie

Externé odkazy 
 Oficiálna stránka obce

Iné projekty 

 
Obce okresu Levice
Žemberovce

Žemberovce sú obec na Slovensku v okrese Levice. V roku 1946 vznikla zlúčením Dolných a Horných Žemberoviec.

Kultúra a zaujímavosti

Pamiatky 
 Rímskokatolícky kostol Mena Panny Márie, baroková stavba so segmentovým ukončením presbytéria a predstavanou vežou z roku 1754. Obnovou prešiel v roku 1790. Loď je zaklenutá pruskými klenbami. Fasády kostola sú členené lizénami, veža pilastrami, ukončená je ihlanovou helmicou. V interiéri sa nachádza oltár, stĺpová architektúra z doby vzniku kostola. Centrálny obraz Panny Márie s Ježiškom z roku 1917 je dielom J. Antala. V kostole sa nachádza aj organ v štýle luiséz z konca 18. storočia.  

 Evanjelický kostol, jednoduchá jednoloďová stavba s polygonálnym ukončením presbytéria a predstavanou vežou z roku 1886. Kostol bol obnovovaný v roku 1924. Fasády kostol sú členené lizénovými pásmi, veža je ukončená ihlancovou helmicou. 
 
 Kaštieľ Žemberiovcov, dvojpodlažná trojtraktová pôvodne klasicistická stavba na pôdoryse písmena T zo začiatku 19. storočia. Opravovaný bol v roku 1812 a na konci 19. storočia, kedy získal súčasnú neorománsku podobu. Vstup do kaštieľa je riešený ako trojosový portikus s balkónom. Interiéry sú zaklenuté valenými klenbami s lunetami.

Osobnosti obce

Pôsobili tu 
Peter Vašek (* 1945), spevák a tanečník

Referencie

Externé odkazy 
 Oficiálne stránky obce

 
Obce okresu Levice
Žemliare

Žemliare sú obec na Slovensku v okrese Levice.

Kultúra a zaujímavosti

Pamiatky 
 Rímskokatolícky kostol sv. Ladislava, jednoloďová klasicistická stavba so segmentovým ukončením presbytéria a vežou tvoriacou súčasť jej hmoty z rokov 1805-1806. V roku 1838 bol upravovaný, v tomto období vznikla súčasná trojosová fasáda členená lizénovými rámami. Veža je ukončená ihlancovou helmicou. Interiér je zaklenutý pruskou klenobu. Hlavný oltár je klasicistický z roku 1805 s obrazom sv. Ladislava od J. Zanussiho. Kazateľnica pochádza z rovnakého obdobia. Nachádza sa tu aj barokové cibórium z polovice 18. storočia.

Referencie

Externé odkazy 
 Oficiálna stránka obce

 
Obce okresu Levice
Kostolná Ves

Kostolná Ves je obec na Slovensku v okrese Prievidza.

V obci je rímskokatolícky kostol Narodenia Panny Márie z roku 1415.

Rodáci 
 Ján Futák (* 1939 – † 1994), matematik
 don Jozef Sobota (* 1928 – † 2020), kňaz, učiteľ matematiky a fyziky

Referencie

Iné projekty 

 
Obce okresu Prievidza
Poluvsie (okres Prievidza)

Poluvsie je obec na Slovensku v okrese Prievidza.

Poloha 
Nachádza sa 8 km severne od mesta Prievidza v Hornonitrianskej kotline, na sútoku rieky Nitra a potoka Kravská (zaužívaný názov Lubená). Na východnom okraji obec ohraničuje rieka Nitra, na západe sa dvíhajú výbežky pohoria Malá Magura. Chotár Poluvsia susedí s obcami Nedožery-Brezany, Pravenec, Nitrianske Pravno, Malinová a Lazany.

Dejiny 
Prvá písomná zmienka o Poluvsí pochádza z roku 1358, kedy patrilo panstvu Prievidza. V 15. storočí už obec spadala pod bojnické panstvo a v roku 1675 v nej žilo 54 osôb. Obyvatelia sa živili poľnohospodárstvom, no pôsobil tu aj jeden mlynár a kováč. Na konci 19. storočia žilo v Poluvsí už viac ako 200 obyvateľov a rozvojom dopravy a zlepšením životných podmienok ich počet rýchlo rástol. Možnosť pracovať vo vznikajúcich priemyselných závodoch a v poľnohospodárstve prispela k jej rozvoju na modernú obec.

Doprava 
Železničná trať Prievidza - Nitrianske Pravno, vedúca západne od obce má staničnú zastávku v Pravenci časť kolónia. Popri trati vedie, rovnako mimo obce, cesta I/64, spájajúca Hornú Nitru s Rajeckou kotlinou a Žilinou a Turcom.

Referencie

Iné projekty

Zdroj 
 Webstránky obce

 
Obce okresu Prievidza
Šútovce

Šútovce (do roku 2001 Šutovce) sú obec na Slovensku v okrese Prievidza, ktorá vznikla v roku 1922 spojením obcí Dolné Šútovce a Horné Šútovce.

Poloha 
Nachádzajú sa na styku Hornonitrianskej kotliny a Malej Magury, geomorfologického podcelku Strážovských vrchov, asi 5 km západne od Bojníc. Obcou preteká Trebianka, prameniaca na južných svahoch Boškovho lazu (), dominanty okolia. 

Cez Šútovce vedie cesta III. triedy z Bojníc do Nitrianskeho Rudna.

Dejiny 
Šútovce sú starou zemianskou osadou z 12. storočia. Súčasná obec vznikla až v roku 1922 spojením samostatných osád - Horných a Dolných Šútoviec. 

Horné Šútovce sú písomne doložené v roku 1310, kedy boli majetkom rodu Diviackovcov. Neskôr ich vlastnili Rudnayovci, Ujfalusiovci a napokon známy rod Pálfyovcov. V roku 1675 žilo v osade 96 obyvateľov v 14 poddanských a 2 želiarskych rodinách. O storočie neskôr, v roku 1778 už mali Horné Šútovce 220 obyvateľov, ktorí sa živili najmä poľnohospodárstvom, ovocinárstvom a nádenníctvom.

Písomné pramene dokladajú existenciu osady Dolné Šútovce až v 16. storočí, no jej vznik sa predpokladá o dve storočia skôr. Osada mala v roku 1675 spolu 77 obyvateľov v 9 poddanských a 1 želiarskej rodine. Rovnako ako obyvatelia susednej osady, aj dolnošútovčania sa živili najmä poľnohospodárstvom a nádenníctvom. 

Po spojení osád bol po II. svetovej vojne vybudovaný verejný vodovod a od roku 1954 bola zavedená pravidelná autobusová linka, ktorá zjednodušila dopravu obyvateľov za prácou. V roku 1960 bola dokončená elektrifikácia obce a bol otvorený miestny lom.

Pamiatky 
 kaplnka Nepoškvrneného srdca Panny Márie z roku 1908 (Dolné Šútovce
 kaplnka Panny Márie z roku 1920 (Horné Šútovce)
 kaplnka Sedembolestnej Panny Márie z 19. storočia 
 budova Kultúrneho domu, predtým miestna ľudová škola, postavená asi v roku 1890

Turistika 
Z obce sa dá cez Šútovské sedlo pripojiť na  značený turistický chodník, vedúci z Bojníc na hlavný hrebeň Malej Magury:
 na vrchol Boškovho lazu ()
 na vrchol Magury  ()

Referencie

Iné projekty

Externé odkazy 
 Oficiálna stránka obce
 Poloha na turistickej mape

 
Obce okresu Prievidza
Dolné Vestenice

Dolné Vestenice sú obec na Slovensku v okrese Prievidza.

V obci je rímskokatolícky kostol Panny Márie z roku 1893.

Rodáci 
 Oskar Singer (* 27. október 1899, Dolné Vestenice – † 4. november 1972, Londýn) - slovenský architekt
 Jozef M. Kirschbaum (* 25. marec 1913, Dolné Vestenice – † 16. august 2001, (Willowdale, dnes časť Toronta), Ontário, Kanada) bol slovenský politik, diplomat a slovakista.

Referencie

Projekty 

 
Obce okresu Prievidza
Bystričany

Bystričany je obec na Slovensku v okrese Prievidza.

Poloha 
Obec sa nachádza v centrálnej časti Hornonitrianskej kotliny na úpätí Drieňového vrchu v najjužnejšej časti Nitrických vrchov. Obcou preteká rieka Nitra a v severnej časti miestnej časti Chalmová sa nachádzajú kúpele.

Dejiny 
Prvá písomná zmienka pochádza z roku 1388, no predpokladá sa staršie osídlenie lokality. V časti Chalmová sa zachoval pôvodne románsky kostol svätej Anny z 12. storočia, neskoršie rozšírený.

Rodáci 
MUDr. Anton Neuwirth, Dr.h.c. - predseda Konfederácie politických väzňov Slovenska, bývalý slovenský veľvyslanec pri Svätej Stolici.
 Igor Šemrinec - futbalový brankár tímu AS Trenčín

Referencie

Iné projekty

Externé odkazy 
 www.bystricany.sk
www.apsida.sk: Profil románskeho kostolíka v časti Chalmová 

 
Obce okresu Prievidza
Záriečie (okres Púchov)

Záriečie je obec na Slovensku v okrese Púchov.

Kultúra a zaujímavosti

Pamiatky 
 Evanjelický kostol, jednoloďová klasicistická tolerančná stavba s pravouhlým ukončením presbytéria a vežou tvoriacou súčasť jej hmoty, z roku 1786. Stojí na mieste staršieho dreveného kostola. V roku 1859 bol doplnený o vežu, ktorú realizoval staviteľ J. Mose z Púchova. V 60. rokoch 20. storočia prešiel necitlivou prestavbou, keď bol odstránený renesančný oltár a kazateľnica z roku 1657, ktoré boli nerskôr objavené v depozitároch SNM v Martine a Bratislave. V roku 1986 bola doplnená sakristia. Interiér je plochostropý. Nachádza sa tu trojramenná empora, zariadenie kostola je po úpravách novodobé, okrem organu zo začiatku 20. storočia. Fasády kostola sú členené polkruhovo ukončenými oknami so šambránami. Priečelie je ukončené štítom s prelamovanou rímsou. Veža je ukončená zvonovitou helmicou s laternou.

 Evanjelická zvonica, neskorobaroková stavba na pôdoryse štvorca z roku 1834. Stojí na mieste staršej drevenej zvonice z roku 1796, v areáli kostola. Zvonica má fasádu s nárožnými zaobleniami a pilastrami s rustikálnou štukovou výzdobou, ukončená je korunnou rímsou s terčíkom a barokovou helmicou s laternou.

Osobnosti obce

Rodáci 
 Anna Kafendová-Zochová (* 1895 – † 1977), klavírna umelkyňa, hudobná pedagogička a muzikologička. 
 Juraj Boško (* 1913 – † 1996), učiteľ, kantor, jaskyniar, milovník a propagátor prírodných krás Slovenska.

Referencie

Externé odkazy 
 Oficiálna stránka obce

Iné projekty 

 
Obce okresu Púchov
Lednica (obec)

Lednica () je obec na Slovensku v okrese Púchov.

Kultúra a zaujímavosti

Pamiatky 
 Lednický hrad, zrúcanina stredovekého hradu založeného v druhej polovici 13. storočia. Hrad chránil severozápadnú hranicu Uhorska. Na začiatku 14. storočia až do svojej smrti vlastnil pôvodne kráľovský hrad Matúš Čák Trenčiansky. V nasledujúcom období hrad striedal majiteľov, počas husitských vojen bol na krátku dobu obsadený Husitmi. V roku 1466 sa sobášom dostal do majetku Podmanických, ktorí ho vlastnili s prestávkami do roku 1558. Ďalšími majiteľmi boli Telekešiovci, z ktorých posledný Michal, lúpežný rytier bol popravený v roku 1601. Od roku 1616 patril hrad Rákociovcom až do roku 1700. Počas stavovských povstaní bol viackrát obsadený cisárskym vojskom. Poslednými vlastníkmi boli Maťašovskí, ktorí nechali hrad opraviť ešte v roku 1746, v roku 1754 však vymreli. V neskoršom období sa hrad premenil na ruinu. Od roku 2002 prechádzajú ruiny hradu pamiatkovou obnovou. Hrad sa skladá z troch častí. Z dolného predhradia s pôvodnou väznicou a miestnosťou pre drábov, palácových stavieb stredného hradu a horného hradu, do ktorého sa dá dostať iba skalným tunelom dlhým 9,5 m. Väčšia časť hradu pochádza z 15. storočia, bašta predhradia je zo 16. storočia, v nasledujúcom období hrad len udržiavali.

 Zaniknutý kostol, torzo ranogotického kostola s pravouhlým ukončením presbytéria, z druhej polovice 13. storočia. Podľa tradície bol zbúraný cisárskymi vojskami počas obliehania hradu v roku 1623. Kostol bol archeologicky preskúmaný v roku 1966 pod vedením Gejzu Balašu. V roku 2009 bola lokalita vyčistená a je prezentovaná. 

 Rímskokatolícky kostol sv. Jána Nepomuckého, jednoloďová baroková  stavba so segmentovým ukončením presbytéria a mierne predstavanou vežou, z rokov 1732-1735. Úpravami prešiel v období pred rokom 1789, po roku 1797 a v rokoch 1801, 1912 a 1964. Obnovou prešiel v rokoch 1992-1997. V interiéri sa nachádza hodnotné barokové zariadenie z prvej polovice 18. storočia, hlavný a bočné oltáre, kazateľnica, spovednica a kredencia v sakristii. Fasády kostola sú členené lizénami a polkruhovo ukončenými oknami so šambránami s klenákmi. Veža je členená kordónovou rímsou, v dolnej časti s kvádrovaním, v hornej lizénovými rámami a ukončená je barokovou helmicou.

Referencie

Externé odkazy 
 Oficiálna stránka obce
 Hrad Lednica- stránka hradu

Iné projekty 

 
Obce okresu Púchov
Plášťovce (taxón)

Plášťovce ( alebo Urochordata) sú podkmeň kmeňa chordátov (Chordata). Sú to výlučne morské živočíchy. Ich telo je obalené plášťom, ktorého základnou zložkou je tunicín, chemicky podobný celulóze. Plášť je výlučkom pokožky. Chorda je vyvinutá v chvostovej časti a to buď iba v larválnom štádiu alebo po celý život.

Pláštovce majú niektoré starobylé znaky, ktoré pozorujeme aj u bezchordátov: jednovrstvovú pokožku (u stavovcov je viacvrstvová), otvorenú cievnu sústavu, hermafrodizmus a možnosť nepohlavného rozmnožovania, ktoré je inak u chordátov veľmi zriedkavé. S chordátmi ich naopak spája napríklad chorda, nervová trubica vedúca po chrbtovej (dorzálnej) strane a žiabrové štrbiny. Dospelé formy žijú prisadnuto alebo voľne plávajú.

Znaky
Hlavné triedy majú tieto znaky:
 ascídie (Ascidiacea) – dospelé jedince majú tvar súdočka a žijú prisadnutým spôsobom života, majú chordu len v larválnom štádiu
 salpy (Thaliacea) – súčasť planktónu, žijú v teplých moriach, chordu majú len v larválnom štádiu
 vršovky (Appendicularia, Larvacea, Copelata) – niekoľko milimetrov dlhé, voľne plávajúce plášťovce, majú chordu po celý život

Systematika 
Toto je úplná systematika plášťovcov po úroveň rodu (pri posledných troch triedach je pokračovanie kliknutím na jednotlivé triedy).

Plášťovce (Urochordata, Tunicata):
?†Palaeobotryllus taylori
?†Permosoma tunicatum
rod †Shankouclava
trieda Sorberacea
rod Gasterascidia– zaraďované aj pod čeľaď Hexacrobylidae pod Ascidiacea – Stolidobranchia:
rod Hexadactylus
rod Sorbera – zaraďované aj pod čeľaď Hexacrobylidae pod Ascidiacea – Stolidobranchia:
trieda ascídie (Ascidiacea)
trieda salpy (Thaliacea)
trieda vršovky (Appendicularia, Larvacea, Copelata)

Iné projekty
Visolaje

Visolaje je obec na Slovensku v okrese Púchov.

Dejiny 
Prvýkrát sa obec Visolaje spomína v podobe Wizolay v roku 1327. V 18. storočí v obci fungoval pivovar, pálenica a papiereň. V obci sa nachádzala  štátna rezervácia - ovocná záhrada grófa Csákyho. Pri ceste I/61 sa nachádza zrúcanina budovy hostinca z 18. storočia.

Politika

Starostovia 
 2002–2006 - Pribina Janda (SDĽ)  
 2006–2007 - Štefan Maslák (KDH)  - odstúpil zo zdravotných dôvodov v júli 2007 
 2007–2014 - Ľubica Pazderová (SMER-SD) - zvolená v doplňovacích voľbách v októbri 2007 
 2014–2015 - Daniela Ďuricová - vzdala mandátu v lete 2015, od septembra 2015 bol povereným starostom Vincenc Hrenák 
 2016 - Vincenc Hrenák (nezávislý) - zvolený v doplňovacích voľbách v apríli 2016

Kultúra a zaujímavosti

Pamiatky 
 Mohyly v lokalite Cesciny-Pravec, archeologická lokalita zo slovanského obdobia pozostávajúca z 33 mohýl na pôdoryse kruhu z druhej polovice 8. storočia až prvej polovice 9. storočia. Ďalších asi 15 mohýl bolo zničených orbou.

 Rímskokatolícky kostol sv. Gála, dvojloďová pôvodne gotická stavba s polygonálnym ukončením presbytéria a predstavanou vežou, zo začiatku 14. storočia. Prvá zmienka o kostole je z rokov 1332-1337 v súpise pápežských desiatkov. Barokovou úpravou prešiel v roku 1786, klasicistickou začiatkom 19. storočia. Obnovou prešiel v roku 1893. V rokoch 1952-1953 bola doplnená bočná loď. Zariadenie kostola je po necitlivých úpravách novodobé, nachádza sa tu pôvodne oltárny obraz od K. Švestku s motívom sv. Gála. Fasády kostola sú členené oknami s polkruhovo ukončenými šambránami, veža je ukončená barokovou helmicou.

Referencie

Iné projekty

Externé odkazy 
 Oficiálna stránka obce
 Apsida.sk- profil stredovekého kostola

 
Obce okresu Púchov
Lazy pod Makytou

Lazy pod Makytou () je obec na Slovensku v okrese Púchov.

Prírodné podmienky  
Najvyšší vrch v okolí je Makyta - 923 m.n.m. Podložie tejto oblasti tvoria bridlicovité a ílovité horniny. Z minulosti sú zaznamenané viaceré zosuvy pôdy najmä po vydatných dažďoch spôsobené nestabilnosťou  hornín ktoré tvoria túto oblasť. Obcou preteky malá rieka - Biela Voda. Fauna je tu rôznorodá, v prilahlých lesoch nájdeme jeleňa lesného, srnca lesného, diviaka lesného, vlka dravého, rysa ostrovida, líšku hrdzavú či medveďa hnedého, zákonom chránenú salamandru škvrnitú atď. V potoku a jeho okolí nájdeme užovku obyčajnú, pstruha riečneho, bociana čierneho, rybárika riečneho. Z operencov je to kaňa, myšiak lesný, sova, kukučka, drozd plavý či ďateľ.

Kultúra a zaujímavosti

Pamiatky 
 Rímskokatolícky kostol Narodenia Panny Márie, jednoloďová klasicistická stavba s polkruhovým ukončením presbytéria a predstavanou vežou, z roku 1801. Stojí na mieste staršieho dreveného kostola. Obnovou prešiel na konci 19. storočia, začiatkom 20. storočia a po roku 1945. V tomto období bola realizovaná výmaľba kostola od R. O. Dollingera. Interiér je plochostropý. Nachádza sa tu klasicistický hlavný oltár z doby vzniku kostola s mladším obrazom z konca 19. storčoia, kópia podľa B. E. Murilla. Kazateľnica s obrazom dobrého pastiera na parapete je klasicistická z rovnakého obdobia ako oltár. Fasády sú členené segentovo ukončenými oknami so šambránami. Veža s nárožnými skoseniami je členená kordónovými rímsami a ukončená korunnou rímsou s terčíkom a barokovou helmicou. Vo veži sa nachádzajú zvony z roku 1721 pochádzajúce zo staršieho kostola. 

 Evanjelický kostol, jednoloďová neskoroklasicistická stavba so segmentovým ukončením presbytéria a vežou tvoriacou súčasť jej hmoty, z rokov 1846-1859. Stojí na mieste staršej tolerančnej stavby. V roku 1927 bol prefasádovaný. Zo staršieho zariadenia sa tu nachádza klasicistická krstiteľnica z roku 1801. Interiér je zaklenutý pruskými klenbami. Fasády kostola sú členené zdvojenými lizénami, polkruhovo ukončenými oknami a výrazným oblúčkovým vlysom. Priečelie je členené pilastrami a ukončené slepými segmentovými arkádami vytvárajúcimi štít, z ktorého vyrastá veža lemovaná pilastrami a ukončená ihlancovou helmicou. 

 Pomník padlých v osade Mladoňov, socha ozbrojeného partyzána v životnej veľkosti na podstavci s vročením 1944, socha v štýle socialistického realizmu z roku 1953.

Občianska vybavenosť 
V obci sa nachádza materská a základná škola. Škola má jednu telocvičňu a multifunkčné umelé ihrisko nachádzajúce sa v aeráli školy.

Šport 
V blízkosti obce sa nachádzajú dve lyžiarské strediská - ski Čertov a ski Kohútka.

Referencie

Externé odkazy 
 Oficiálna stránka obce

Iné projekty 

 
Obce okresu Púchov
Ľudomila

Ľudomila je ženské krstné meno. Meniny na Slovensku má 16. septembra.

Krstné mená
Ženské mená
Zdenka

Zdenka alebo Zdena je ženské krstné meno. Je to slovenská podoba českého Zdeňka, ktoré vzniklo ako domácka podoba mien Zdeslava, Zdislava s významom „tu slávny“ alebo „oslavujúci prácu“. Meniny na Slovensku má 23. septembra.

Slávne nositeľky 
 Zdenka Braunerová (* 1858 – 1934), česká maliarka
 Zdena Frýbová (1934 – 2010), česká spisovateľka a novinárka
 Zdena Gruberová (1933 – 2017), slovenská herečka
 Zdeňka Hamousová (* 1961), česká politička
 Zdenka Hásková (1878 – 1946), česká spisovateľka, novinárka, prekladateľka a divadelná kritička
 Zdeňka Kalnická (* 1953), česká filozofka a pedagogička
 Zdenka Kramplová (* 1957), slovenská politička
 Zdenka Laciková (* 1969), slovenská poetka
 Zdena Orgoníková (1897 – ?), slovenská poetka a pedagogička
 Zdenka Papoušková (* 1974), česká právnička
 Zdenka Predná (* 1984), slovenská speváčka
 Zdena Salivarová (* 1933), česká spisovateľka a prekladateľka
 Zdenka Schelingová (1916 – 1955), slovenská rehoľníčka rádu Milosrdných sestier Svätého kríža
 Zdenka Sojková (1921 – 2014), česká literárna historička
 Zdena Studenková (* 1954), slovenská herečka
 Zdeňka Vávrová (* 1945), česká astronómka
 Zdena Vojtková (* 1946), slovenská grafička a ilustrátorka detských kníh

Referencie 

Krstné mená
Ženské mená
Manga

Manga (jap. 漫画, tradične 漫畫 - まんが) je japonské slovo pre komiksový štýl kresby. Mimo Japonska sa týmto slovom označuje špecifický japonský štýl komiksu v tlačenej alebo animovanej podobe. Pre animované filmy v štýle manga sa používa japonské slovo anime.

História 
Moderná manga, ako ju poznáme dnes, začala byť v Japonsku veľmi populárna po 2. svetovej vojne, keď Japonci potrebovali niečo, čo by ich odreagovalo od hroznej povojnovej situácie. Popularita mangy narástla až do takých rozmerov, že sa nestíhala tlačiť a v celom Japonsku bol v tej dobe kvôli tomu nedostatok papiera.
V súčasnosti je manga a anime neoddeliteľnou súčasťou japonskej pop-kultúry a každý týždeň sa len v Japonsku predá okolo 3 miliónov výtlačkov.

Charakteristika 
Manga sa vyznačuje viacerými typickými znakmi. Predovšetkým charakteristickým tvarom postáv a ich častí tela (veľké oči, malé ústa, špicatý nos a brada). Postavy môžu mať aj zvieracie znaky – kemonomimi. Štýl kresby je pomerne jednoduchý a veľký dôraz sa kladie na emócie a dynamiku deja.

Originálne japonské manga komiksy sú prevažne čiernobiele, s výnimkou titulnej stránky knihy. Čítajú sa sprava doľava, tak ako všetky japonské knihy.

Najznámejšie a najúspešnejšie mangy sú prevažne žánru šónen: Berserk, Bleach, Dragon Ball, Dragon Ball Z, Fullmetal Alchemist, Inuyasha, Naruto, One Piece, Šaman King, Slayers, Ruróni Kenšin, Gintama, Death Note, Shingeki no Kyojin a ďalšie.

Rozdelenie

Podľa pohlavia a veku 
 džosei (女性) alebo redikomi (レディコミ) – ženy
 kodomo – deti
 seinen (青年) – muži
 šónen (少年) – starší chlapci (prevažne akčné)
 šódžo (少女) – staršie dievčatá

Iné žánre 
sport - manga o určitom športe
slice of life - každodenné problémy obyčajných ľudí
romance - romantická manga
action - akčná manga
fantasy - manga o surreálnych lokáciách alebo nadprirodzených schopnostiach
comedy - vtipná, komediálna manga
adventure - manga o cestovaní po svete
horror - hororová manga
mystery - väčšinou detektívne mangy
šódžo-ai alebo juri – lesbická romanca
 šónen-ai alebo jaoi – mužská gay romanca
 hentai – erotické a pornografické mangy
 alternatívna manga alebo garo
 gekiga – dramatické obrázky
 La nouvelle manga – francúzsko-belgicko/japonské umelecké hnutie
 poloalternatívna manga
 Battling companion
 dódžinši – fan-art alebo svojpomocne publikovaná manga
 mahó šódžo – objavujú sa tu dievčatá s magickými schopnosťami
 mecha – obrovské roboty
 moé alebo mahó kanodžo – magická priateľka

Externé odkazy 
 Webový portál Manga.sk
 Občianske združenie AnimeCrew
 Slovak Manga Team

Referencie 

 
Manga a anime
Komiksy
Republikánska strana (USA)

Republikánska strana, v Spojených štátoch často označovaná ako GOP (skratka z Grand Old Party) je jednou z dvoch hlavných strán v Spojených štátoch. Bývalý americký prezident George W. Bush, je člen tejto strany.

Republikánska strana vyznáva najmä americký konzervativizmus, ktorý vznikol fúziou troch názorových prúdov:
 Tradicionalizmu, zastávaného najmä kresťanskou pravicou 
 Klasického liberalizmu (Frank Chodorov, William F. Buckley jr., Henry Hazlitt, Max Eastman, John Dos Passos, Murray Rothbard a Frank Meyer)
 Antikomunizmu (James Burnham, Max Eastman)

Referencie

Pozri aj 
 Demokratická strana

Iné projekty
Bodiná

Bodiná je obec na Slovensku v okrese Považská Bystrica.

Referencie

Iné projekty 

 
Obce okresu Považská Bystrica
Brvnište

Brvnište je obec na Slovensku v okrese Považská Bystrica.

Poloha 
Nachádza sa v Javorníkoch, pohorí oddeľujúcom Považie od moravskej hranice, vzdušnou čiarou asi 10 km od Považskej Bystrice. Údolie Papradnianky obmedzuje jej šírku, susedné Papradno (zo SZ) a Stupné (z JV) zasa dĺžku.

Dejiny 
Prvá písomná zmienka o osade Brwnisste pochádza z roku 1589, no nálezy bronzových predmetov z mladšej doby kamennej (11. - 10. storočie pred Kr.) dokazujú osídlenie okolia dávno predtým. V Brvništi sa našiel bronzový poklad, obsahujúci sekery s tuľajkou, kosáky, časti kopijí, kladivko, časti náramkov a kus bronzu. Mladšie nálezy prezentuje kamenná čepieľka a črepy z obdobia púchovskej kultúry z prelomu letopočtu, ako aj črepy slovanských osadníkov z 9. storočia. 

Terajšia obec vznikla na základe valaského osídlenia zo 16. storočia na území chotára Veľkej Jasenice. Osada patrila považskému panstvu a jej obyvatelia sa venovali najmä poľnohospodárstvu.

Pamiatky 
 Vyrezávaný náhrobný kríž z roku 1925
 Neskoroklasická kaplnka so zvonicou z polovice 19. storočia
 Baroková plastika Madony z druhej polovice 18. storočia
 Budova starej školy z roku 1873

Referencie

Iné projekty

Zdroj 
 Dejiny obce na brvniste.sk

 
Obce okresu Považská Bystrica
Malé Lednice

Malé Lednice sú obec na Slovensku v okrese Považská Bystrica. V roku 1711 sa tu narodil slovenský jezuitský filozof a teológ, profesor Trnavskej univerzity Štefan Gažo.

Malé Lednice sú známe tým, že v nich vzniklo a pôsobí občianske združenie Kiapeška

Prvá písomná zmienka o Malých Ledniciach je v liste č. 10917 (Orságos Levétár - Štátny spisovaný archív v Budapešti) z roku 1339. Píše sa v ňom "podľa majiteľov Považskobystrického hradu a svedectiev poddaných z obce Sádočné, Lenice a Domaniža uvádza, že šoltésovo celej oblasti ešte Matúš Čák daroval občanovi z Ledníc Poznannovi a jeho synovi Čelkovi.

Malé Lednice boli výnimočné počtom zemianskeho obyvateľstva. V rámci sčítania obyvateľstva z roku 1785 sa uvádza: V stolici bolo 3108 Šľachticov, čo je 2,86 percenta obyvateľov mužského pohlavia. Boli rozptýlení v 201 sídlach. Najviac ich žilo v Dežeroviach (128), Malých Ledniciach ( 97), Rajci (93), Mikušovciach (92), Trenčíne (82)

Zaujímavosťou obce je rozšírenie priezviska Lednický, ktoré je v obci majoritné. Ďalej sa rody Lednických delia na Mušovcov, Solárovcov, Čmelovcov, Majkárov, Gašperovcov, Navosádovcov, Zadkovcovm Kapčiarovcov, Z nižova atď. 29.apríla 1655 cisár Ferdinand III. dal na "Prešporskom zámku" povýšiť do stavu zemianskeho troch bratov Lednických - Jána, Adama a Gregora. Menovaní aj s deťmi a manželkami boli prijatí za zemanov Trenčianskej župy jej veľkožupanom Anrejom Rudňanským vo štvrtok po veľkej noci v roku 1656 na Trenčianskom hrade. Pôvodný rodový erb rodiny Lednických pozostáva z modrého pozadia na zelenej zemi dominuje sediaci biely pelikán. Vo svojom hniezde kŕmi svojou vlastnou krvou svojich synov. Na pelikánom sú dve šesťcípe zlaté hviezdy, medzi ktorými je v strede strieborný polmesiac. V roku 1661 cisár Leopold I. Habsuburský udeľuje Danielovi, Michalovi a Jurajovi Lednickým šľachtickú listinu a erb. Prvá písomná zmienka o rode Lednických je už z roku 1389. V tom roku dostal prvý známy príslušník rodu Lednických Ištván od cisára Žigmunda I. ako dar časť obce "Kislednic", teda Malých Lednic. Podľa tejto darovanej časti zeme si rod privlastňuje aj rodinné meno Lednitzky. Na novom rodovom erbe rodiny Lednických z roku 1661 dominuje vzpriamený dvojchvostý zlatý lev. Za ním je modré pozadie a lev stojí na zelenej zemi. Natočený je vpravo a v pravici drží zakrivený meč. Na vyobrazení erbu v publikácii Magyar Nemes Csalók, zväzok VI. od Bélu Kempelena z roku 1913 má lev otvorenú papuľu, vyplazený jazyk a ozdobu nad erbom je rytierska helmica aj kráľovská koruna.

Referencie 

 
Obce okresu Považská Bystrica
Prečín

Prečín je obec na Slovensku v okrese Považská Bystrica. 

V obci je rímskokatolícky kostol Narodenia Panny Márie z roku 1637 a kaplnka sv. Anny z roku 1909.

Geografia 
Obec Prečín leží v Trenčianskom kraji, v okrese so sídlom v Považskej Bystrici. Obklopujú ho kopce Súľovských vrchov, nachádza sa v južnej časti Súľovsko- prečínskej kotliny na sútoku riek Domanižanka a Bodianka. V súčasnosti patrí k obci i miestna časť Zemianska Závada. Chotár má rozlohu 1736 hektárov. Lemujú ho skalnaté vápencové vrchy so zmiešaným drevnatým porastom – Trávna (635 metrov nadmorskej výšky), Ostrých vrch (617), Čierna hora (732), Sokolín (702), Stráne (837), Končiny (708), Bukovina (602), či kopce, ktorých úpätie sa dvíha priamo od posledných domov – Hradisko (548), Roháč (571), Trhovisko (647). Najnižší bod chotára má 322 metrov nadmorskej výšky. V chotári obce sa nachádzajú kvapľové jaskyne i niekoľko tzv. skalných miest. Prečín leží v rámci Slovenska v mierne chladnej oblasti s priemerným počtom dní so snehovou pokrývkou 60 až 90 dní v roku. Geologické podložie vzniklo prevažne v mladších druhohorách, pôda prevažuje vápenatka, tzv. rendzina s vysokým obsahom hlinito-ílových častí a kamenia. Priemerný ročný úhrn zrážok je okolo 800 mm. Priemerná ročná teplota je približnej 8 °C.

Dejiny 
Na území obce sa našli sídliskové nálezy halštatskej a púchovskej kultúry, z doby laténskej a rímskej, slovanské z doby veľkomoravskej z 10.-12. storočia. Obec sa spomína v roku 1385 a patrila rodine Prečínskovcov a Podmanickovcov, neskôr panstvu Považská Bystrica.

V čase SNP bol v obci štáb partizánskej skupiny Popova. V obci je rímskokatolícky pôvodne gotický kostol Narodenia Panny Márie, koncom 16. storočia a začiatkom 17. storočia renesančne upravený, v rokoch 1737-1798 barokovo prestavaný, v 19. storočí prístavba predsiene, baroková kaplnka z roku 1758 upravená koncom 18. storočia. Nad dedinou sa týčil drevený hrad, ktorý dal meno nielen vrchu, ale i celej obci. Obyvatelia pracovali prevažne v lesoch a poľnohospodárstve. V súčasnosti pracujú obyvatelia v niekoľkých menších prevádzkach priamo v obci, ale najmä v okresnom meste, v iných väčších mestách Slovenska i v zahraničí. Viacerí rodáci sa v poslednom období vrátili do rodnej obce natrvalo. V súčasnosti má Prečín asi 1500 obyvateľov.

Referencie

Pozri aj 
 Prečínska skalka

Iné projekty

Externé odkazy 
  Oficiálna stránka

 
Obce okresu Považská Bystrica
Bošáca

Bošáca je obec na Slovensku v okrese Nové Mesto nad Váhom.

Kultúra a zaujímavosti

Pamiatky 
 Rímskokatolícky kostol Nanebovzatia Panny Márie, jednoloďová baroková stavba s polygonálnym ukončením presbytéria a predstavanou vežou, z rokov 1729-1733. Klasicistickou úpravou prešiel v roku 1789. Zaklenutý je valenou klenbou s lunetami. V interiéri sa nachádzajú nástenné maľby od J. Hanulu z roku 1906. Hlavný neobarokový oltár z roku 1928 pochádza z tirolských dielní. Centrálny výjav zobrazuje Nanebovzatie Panny Márie, je lemovaný sochami sv. Augustína a sv. Mikuláša. Fasády kostola sú členené pilastrami a lizénovými rámami. Okná sú polkruhovo ukončené so šambránami s klenákmi. Veža lemovaná pilastrami a kordónovými rímasami má nárožné zaoblenia, ukončená je korunnou rímsou so segmentovým štítom a zvonovitou helmicou s laternou.

 Hromadný nález Bošáca – Špania dolina, pozostávajúci z 53 bronzových predmetov z obdobia prelomu mladšej a neskorej doby bronzovej (11001000 pred Kr.), náhodne nájdený v roku 2009 na južnom úpätí na vrchu Roháčová.

Partnerské obce 

  Brězová, Česko
  Černovice, Česko
  Horní Ředice, Česko

Osobnosti obce

Rodáci 
 Štefan Jurech (* 1898– † 1945), generál II. stupňa, veliteľ Rýchlej divízie na východnom fronte a vojenský diplomat

Pozri aj 
 Nová Bošáca

Referencie

Iné projekty

Externé odkazy 
 Oficiálna stránka obce

 
Obce okresu Nové Mesto nad Váhom
Brunovce

Brunovce sú obec na Slovensku v okrese Nové Mesto nad Váhom.

Dejiny 
V katastri obce bolo nájdené kostrové pohrebisko únětickej kultúry zo starej bronzovej doby. Prvá písomná zmienka o obci je z roku 1374. Patrila viacerým šľachtikým rodinám. Obyvatelia sa venovali poľnohospodártvu, ženy tiež výrobe čipiek a výšiviek.

Kultúra a zaujímavosti

Pamiatky 
 Berčéniovský kaštieľ, dvopodlažná dvojtraktová neskororenesančná stavba na pôdoryse štvorca s vnútorným nádvorím a nárožnými vežami z rokov 1695-1697. Stojí na mieste staršej drevenej stavby patriacej Forgáčovcom. Prvou úpravou prešiel v rokoch 1695-1697. Barokovou úpravou prešiel v rokoch 1723-1734. Súčasťou kaštieľa je kaplnka Nanebovzatia Panny Márie z druhej polovice 17. storočia, v jeho interiéri sa nachádza hodnotná manieristická výmaľba a barokový oltár z obdobia okolo roku 1700. Fasády kaštieľa sú členené nárožnými vežami s barokovými helmicami a strednými rizalitmi. Fasády sú ukončené priebežnou atikou upravenou počas barokovej prestavby. Okná majú profilované ostenia, na rizalitoch s klenákmi. V jeho okolí je rozsiahly anglický park z 19. storočia.

Referencie

Externé odkazy 
 Oficiálna stránka obce

 
Obce okresu Nové Mesto nad Váhom
Častkovce

Častkovce (maď. Császtó, nem. Czastkowitz) sú obec na Slovensku v okrese Nové Mesto nad Váhom.

Polohopis 
Obec je situovaná na styku Trnavskej pahorkatiny a nivy Váhu pri juhovýchodnom úpätí Malých Karpát, 9 kilometrov od Nového Mesta nad Váhom, v nadmorskej výške 176 m. n. m. Nad obcou sa vypína vrch Plešivec (484 n.m.), časť pohoria okolo Plešivca je vyhlásená ako prírodná rezervácia.

Kultúra a zaujímavosti

Pamiatky 
 Révaiovský kaštieľ, dvojpodlažná dvojtraktová neskororenesančná stavba na pôdoryse písmena U z roku 1640. Barokovými úpravami prešiel v rokoch 1738-1745. Na prízemí kaštieľa sa nachádzajú miestnosti so segmentovými klenbami s lunetami. Na poschodí je slávnostná sieň so zrkadlovými klenbami so štukatúrami. Fasády kaštieľa sú členené pilastrami, okná majú profilované šambrány s nadokennými rímsami segmentového a trojuhloníkového tvaru. Pri kaštieli sa nachádza rozsiahly krajinársky park.

 Dedinská zvonica, neskorobaroková murovaná stavba na pôdoryse kruhu s ihlancovou helmicou z roku 1777. 

 Rímskokatolícka kaplnka sv. Cyrila a Metoda z roku 1880.

Občianska vybavenosť 
V roku 1993 pri príležitosti 600 výročia od prvej písomnej zmienky o obci tu bol obyvateľmi postavený rímskokatolícky kostol Sedembolestnej Panny Márie.

Osobnosti obce

Rodáci 
 Ján Révai (* 1748– † 1806), spišský biskup.

Referencie

Iné projekty

Externé odkazy 
 Oficiálna stránka obce

 
Obce okresu Nové Mesto nad Váhom
Dolné Srnie

Dolné Srnie je obec na Slovensku v okrese Nové Mesto nad Váhom.

Polohopis 
Obec sa nachádza asi 3 km severozápadne od Nového Mesta nad Váhom na styku výbežkov Myjavskej pahorkatiny a Podunajskej nížiny na náplavovom kuželi Klanečnice. Patrí do Trenčianskeho kraja a Novomestského okresu.

Kultúra a zaujímavosti

Pamiatky 
 Rímskokatolícka zvonica, baroková murovaná stavba na pôdoryse štvorca so stanovou strechou a polkruhovými rezonančnými otvormi, z prvej polovice 18. storočia. Nad vstupom do stavby sa nachádza nika so sochou Panny Márie. 

 Evanjelická zvonica, historizujúca murovaná stavba na pôdoryse štvorca z roku 1890. Fasáda zvonice je členená pilastrami, lizénovými rámami a kordónovými rímsami. Ukončená je ihlancovou helmicou.

Občianska vybavenosť 
 Evanelický kostol, modernistická stavba z roku 1968, postavená na mieste staršej modlitebne.

Osobnosti obce

Rodáci 
 Pavel Hečko (* 1825 - † 1895), filozof, predstaviteľ protestantskej filozofie
 Juraj Chorvát (* 1862 - † 1834), hudobník, evanjelický kantor, učiteľ, autor Veľkej partitúry k Tranosciusu a k Spevníku
 Štefan Svetský (* 1884 - † 1927), národovec, zberateľ starožitností, spisovateľ

Pôsobili tu 
 Martin Rázus (* 1888 - † 1937), básnik, prozaik, esejista, dramatik, publicista, politik a evanjelický farár 
 Mária Rázusová-Martáková (* 1905 - † 1964), poetka, dramatička a prekladateľka

Referencie

Externé odkazy 
 Oficiálna stránka obce
 ECAV Dolné Srnie– stránka miestneho cirkevného zboru

 
Obce okresu Nové Mesto nad Váhom
Horná Streda

Horná Streda je obec na Slovensku v okrese Nové Mesto nad Váhom v Trenčianskom kraji.

Polohopis 
Chotárom obce preteká starý tok Váhu i Biskupický kanál, na ktorom od roku 1954 funguje vodné dielo Horná Streda.

Dejiny 
Na území dnešnej obce Horná Streda bolo slovanské pohrebisko z doby veľkomoravskej. Obec sa spomína od roku 1263, keď ju kráľ Belo IV. daroval kláštoru na Panónskej hore. Názov obce je doložený z roku 1263 ako Zeredahe, Seredahel, Sceredahel, z roku 1773 ako Streda, z roku 1920 ako Streda, z roku 1927 ako Horná Streda nad Váhom, z roku 1948 Horná Streda, maďarsky Vágszerdahely, Felsőszerdahely. Obec patrila od 17. storočia trnavským jezuitom, od roku 1773 ostrihomskému arcibiskupstvu, časť v 18. storočí Erdődyovcom. V roku 1715 mala 16 mlynov a 76 domácností, v roku 1753 mala 88 rodín, v roku 1787 mala 86 domov a 453 obyvateľov, v roku 1828 mala 84 domov a 585 obyvateľov. V roku 1813 zničila povodeň Váhu celú obec. Obyvatelia sa zaoberali poľnohospodárstvom. Tradičné zamestnanie sa zachovalo aj po roku 1918.

Kultúra a zaujímavosti

Pamiatky 
 Rímskokatolícky kostol Všetkých svätých, jednoloďová pôvodne baroková stavba s pravouhlým ukončením presbytéria, transeptom  a predstavanou vežou z roku 1728. Stojí na mieste staršej stredovekej stavby doloženej v roku 1353. Výraznou úpravou v rondokubistickom štýle, ktorá mu dala súčasnú podobu prešiel v roku 1924. Obnovou prešiel v rokoch 2007-2009. V interiéri sa nachádza modernistický železobetónový kazetový strop. Fasády kostola sú členené oknami s profilovanými šambránami. Záver kostola s rizalitom je dekorovaný reliéfnym krížom a trojuholníkovým štítom. Individualisticky riešená veža je členená lizénami, ukončená oblúčkovým vlysom a nadstavbou v tvare trojlístku s krížom, do ktorého sú vložené hodiny. V podveží je umiestnený vstup do kostola s jednoosovým stĺpovým portikom.

Kultúra 
Každoročne sa tu konajú rôzne hudobné festivaly. Obec je zaujímavá aj tým, že na pomerne malom priestore tu fungujú nezávisle od seba až dva ochotnícke divadelné súbory: DIVOCH (Divadlo ochotnícke) a Dino (Divadlo nové).

Šport 
Obec má vlastný futbalový klub TJ Spartak Horná Streda, ale aj hokejový klub HK Horná Streda. V blízkosti obce sa nachádza 5 štrkovísk.

Referencie

Externé odkazy 
 Oficiálna stránka obce

 
Obce okresu Nové Mesto nad Váhom
Hôrka nad Váhom

Hôrka nad Váhom je obec na Slovensku v okrese Nové Mesto nad Váhom.

Polohopis 
Obec leží medzi západným úpätím Považského Inovca a severnou časťou Podunajskej nížiny. V západnej rovinatej časti chotára dominuje rovinatá niva Váhu, tvorená holocenými náplavami, ktoré pozostávajú z pieskov, povodňových kalov a hlín. Geologicky odlišná je horská oblasť chotára, ktorá tvorí takmer 8 kilometrov dlhá Hôrčanská dolina s priľahlými svahmi. Najvýznamnejším tokom na území Hôrky je rieka Váh. V katastri obce sa nachádza časť PR Prieľačina a časť prírodnej pamiatky Pseudoterasa Váhu.

Podnebie 
Z hľadiska klimatického samotná obec Hôrka nad Váhom patrí do teplej oblasti, tak ako celé západné podhorie Považského Inovca. V normálnych rokoch priemerný počet ľadových dní, keď teplota nevystúpi nad bod mrazu, býva okolo 30 za rok a letných dní, s teplotou vyššou ako 25°C, je takmer 70.

Dejiny 
Spomína sa v roku 1246 ako majetok panstva hradu Tematín.

Referencie

Iné projekty

Externé odkazy 
 Oficiálna stránka obce

 
Obce okresu Nové Mesto nad Váhom
Kálnica

Kálnica je obec na Slovensku v okrese Nové Mesto nad Váhom.

Polohopis 
Obec sa nachádza východne od Nového Mesta nad Váhom na západných svahoch Považského Inovca v ústí Kalnickej a Prostrednej doliny. Susedí s miestnou časťou Kočoviec – Rakoľuby. Obcou preteká Rybnícky a Kalnický potok.

Prírodné podmienky 
V katastrálnom území obce Kálnica na priľahlých svahoch Považského Inovca sa nachádza ložiskovo zaujímavá uránová mineralizácia. Je viazaná na vrchnú časť seleckého súvrstvia obalu tatrika. Ide o vrchnokarbónsku až permskú vulkanosedimentárnu formáciu, tvorenú ryolitovými vulkanitmi a ich pyroklastikami. Polygenetickú mineralizáciu tvoria uraninit, torbernit a brannerit viazané na základnú hmotu starších vulkanoklastík a sedimentov. Mineralizácia je tiež bohatá na galenit a pyrit. Odhadované zásoby uránu sú 1600 t, pri obsahu 0,069% U v rude.

Dejiny 
Prvá písomná zmienka o obci pochádza z roku 1396, no o staršom osídlení svedčia nálezy zvyškov popolníc i najväčší hromadný nález rádiolaritových čepelí, slúžiacich pravekému obyvateľstvu. Obyvatelia sa živili prevžne poľnohospodárstvom, ovocinárstvom a vinohradníctvom. Významné bolo i domáce tkanie plátna a výroba krojov. Bohaté lesy poskytovali príležitostnú prácu pri ich ošetrovaní i drevárskom spracovaní. Zo záznamov urbáru je zrejmé, že ešte v roku 1512 bolo v obci 12 rybníkov, z ktorých polovica sa ešte v tej dobe užívala. Zaujímavý je nález pustovne – základov kláštora františkánov v Kňažej doline, kde stál v minulosti kaštieľ rodiny Pongrácovcov.

Kultúra a zaujímavosti

Kultúra 
V obci je aktívna kultúrno-športovo-spoločenská i divadelná činnosť, čomu napomáha moderný kultúrny dom i vybudovaný športový areál TJ Zavažan. Významná je piesňová a folklórna tradícia. V Kálnici sa prvé divadlo hralo po slovensky už v roku 1906.

Historický ráz pripomínajú dodnes zachované hlinené sedliacke tzv. „domy s výškou“. Ovocné sady umožňujú výrobu kvalitných ovocných destilátov, z ktorých najznámejšia je Kálnická slivovica. Je zaujímavé, že vinohrad poľnohospodárskeho družstva je najsevernejšie položeným veľkovýrobným vinohradom na Slovensku.

Turstika 
Obec sa do povedomia dostáva zvyšujúcim sa cestovným ruchom a podujatiami presahujúcimi rámec obce v športe, chovateľstve a kultúre. Sústava horských ciest ponúka dobré podmienky pre turistiku a cykloturistiku s možnosťou, po turistickej značke, i výstupu na horský hrebeň. Pri výstupe na horský hrebeň je možné prenocovať vo voľne prístupnom turistickom zrube „Izbe“, ktorý sa už stal vyhľadávaným útočišťom turistov idúcich po horskom hrebeni.

Lesy sú vyhľadávanou a známou lokalitou pre zber nielen liečivých rastlín, ale hlavne húb. Prevažne bukové a dubové lesy dávajú dobré predpoklady i na veľkovýrobu kvalitného drevného uhlia, ktoré sa v Kálnici vyrába. Známe sú i prekrásne lokality viacerých druhov orchideí.

Osobnosti obce

Rodáci 
 Milan Ivana (*1983), futbalista
 Milan Stano (*1949), maliar, grafik, karikaturista a ilustrátor

Referencie

Iné projekty

Externé odkazy 
 Oficiálna stránka obce

 
Obce okresu Nové Mesto nad Váhom
Lúka (obec)

Lúka je obec na Slovensku v okrese Nové Mesto nad Váhom.

Kultúra a zaujímavosti

Pamiatky 
 Hrad Tematín, zrúcanina stredovekého hradu nad obcou, ktorý vznikol ako kráľovský v 40. rokoch 13. storočia po Mongolskom vpáde. Bol založený na mieste staršieho slovanského hradiska. Hrad patril do siete hradov brániacich Považie. Na prelome 13. a 14. storočia patril do domínia Matúša Čáka. Po jeho smrti pripadol kráľovskej korune, kráľom Ľudovítom bol darovaný Vavrincovi z rodu Ujlakyovcov. V roku 1524 ho od kráľa odkúpil Alexej I. Turzo, Turzovci vlastnili panstvo do vymretia rodu v roku 1636. Dalším vlastníkom hradu boli Berčéniovci a Čákiovci, ktorým bol skonfiškovaný v roku 1694 za účasť v Tököliho povstaní. V tomto období sa majitelia hradu už zdržiavali v kaštieli v Brunovciach. Druhýkrát bol skonfiškovaný Mikulášovi Berčénimu v roku 1710 po potlačení povstania Františka II. Rákociho. Cisárskymi vojskami poškodený hrad už nebol obnovený. Zrúcanina hradu sa skladá z mohutnej veže z obdobia okolo roku 1300, gotického paláca pochádzajúceho z druhej polovice 15. storočia, južný renesančný palác zo 17. storočia a východný renesančný palác z rokov 1614-1625. Od roku 2007 prebieha postupná konzervácia hradne zrúcaniny s pomocou dobrovoľníkov z OZ Hrad Tematín. 

 Kaštieľ, dvojpodlažná trojtraktová neskororenesančná stavba na pôdoryse štvorca s nárožnými vežami z roku 1674. Barokovou úpravou prešiel v roku 1756, keď bol zastrešený manzardovou strechou. V interiéri sa nachádzajú miestnosti zaklenuté hrebienkovou lunetovou klenbou. Vstup do kaštieľa je riešený ako jednoosový portikus ukončený balkónom. Fasády sú členené kordónovou rímsou a lizénovými rámami. Okná sú segmentovo ukončené so šambránami so segmentovými nadokennými rímsami a klenákmi. Pri kaštieli sa nachádza kaplnka sv. Márie Magdalény, upravená koncom 18. storočia z hospodárskej budovy.

Prírodné zaujímavosti 
V katastrálnom území obce sa nachádza národná prírodná rezervácia Tematínska lesostep, časť NPR Javorníček, časť PR Kňaží vrch a časť územia európskeho významu Natura 2000 – Tematínske vrchy. V hornej časti obce vyviera spopod vápencových skál minerálny prameň pitnej vody, ktorá dala základ pitnej vode Lucka.

Občianska vybavenosť 
16. septembra 2006 bol v obci posvätený nový rímskokatolícky kostol Bolestnej Panny Márie.

Referencie

Iné projekty

Externé odkazy 
 Oficiálna stránka obce
 OZ Hrad Tematín - stránka občianskeho združenia

 
Obce okresu Nové Mesto nad Váhom